CELEX: 32002D0151
Language: el
Date: 2002-02-19 00:00:00
Title: 2002/151/ΕΚ: Απόφαση της Επιτροπής, της 19ης Φεβρουαρίου 2002, σχετικά με τις ελάχιστες απαιτήσεις για το πιστοποιητικό καταστροφής που εκδίδεται σύμφωνα με το άρθρο 5 παράγραφος 3 της οδηγίας 2000/53/EΚ του Ευρωπαϊκού Κοινοβουλίου και του Συμβουλίου για τα οχήματα στο τέλος της διάρκειας της ζωής τους (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 518]

Avis juridique important

|

32002D0151

2002/151/ΕΚ: Απόφαση της Επιτροπής, της 19ης Φεβρουαρίου 2002, σχετικά με τις ελάχιστες απαιτήσεις για το πιστοποιητικό καταστροφής που εκδίδεται σύμφωνα με το άρθρο 5 παράγραφος 3 της οδηγίας 2000/53/EΚ του Ευρωπαϊκού Κοινοβουλίου και του Συμβουλίου για τα οχήματα στο τέλος της διάρκειας της ζωής τους (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 518]  

Επίσημη Εφημερίδα αριθ. L 050 της 21/02/2002 σ. 0094 - 0095

Απόφαση της Επιτροπήςτης 19ης Φεβρουαρίου 2002σχετικά με τις ελάχιστες απαιτήσεις για το πιστοποιητικό καταστροφής που εκδίδεται σύμφωνα με το άρθρο 5 παράγραφος 3 της οδηγίας 2000/53/EΚ του Ευρωπαϊκού Κοινοβουλίου και του Συμβουλίου για τα οχήματα στο τέλος της διάρκειας της ζωής τους[κοινοποιηθείσα υπό τον αριθμό Ε(2002) 518](Κείμενο που παρουσιάζει ενδιαφέρον για τον ΕΟΧ)(2002/151/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2000/53/EΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για τα οχήματα στο τέλος του κύκλου ζωής τους(1), και ιδίως το άρθρο 5 παράγραφος 3 και το άρθρο 11 παράγραφος 4,Εκτιμώντας τα ακόλουθα:(1) Στην οδηγία 2000/53/EΚ ορίζεται ότι η αποταξινόμηση των οχημάτων είναι δυνατή μόνον εάν υποβληθεί πιστοποιητικού καταστροφής.(2) Προκειμένου να καταστεί δυνατόν οι αρμόδιες αρχές να αναγνωρίζουν αμοιβαίως και να αποδέχονται τα πιστοποιητικά καταστροφής που εκδίδονται από άλλα κράτη μέλη, στην οδηγία 2000/53/EΚ προβλέπεται ότι η Επιτροπή καθορίζει ελάχιστες απαιτήσεις για το πιστοποιητικό καταστροφής.(3) Σκοπός των ελάχιστων απαιτήσεων είναι να παρέχουν βεβαιότητα σχετικά με την ταυτότητα και τη διεύθυνση της εγκατάστασης επεξεργασίας, της αρμόδιας αρχής και του κατόχου του οχήματος, καθώς και διάφορες πληροφορίες σχετικά με το όχημα.(4) Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που ιδρύθηκε με βάση το άρθρο 18 της οδηγίας 75/442/EΟΚ του Συμβουλίου(2),ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το πιστοποιητικό καταστροφής που εκδίδεται σύμφωνα με το άρθρο 5 παράγραφος 3 της οδηγίας 2000/53/EΚ περιλαμβάνει τουλάχιστον τις αναφερόμενες στο παράρτημα της παρούσας απόφασης πληροφορίες.Άρθρο 2Η παρούσα απόφαση απευθύνεται στα κράτη μέλη.Βρυξέλλες, 19 Φεβρουαρίου 2002.Για την ΕπιτροπήMargot WallströmΜέλος της Επιτροπής(1) ΕΕ L 269 της 21.10.2000, σ. 34.(2) ΕΕ L 78 της 18.3.1991, σ. 32.ΠΑΡΑΡΤΗΜΑΕλάχιστες απαιτήσεις για το πιστοποιητικό καταστροφής που εκδίδεται σύμφωνα με το άρθρο 5 παράγραφος 3 της οδηγίας 2000/53/ΕΚ1. Επωνυμία και διεύθυνση, υπογραφή και αριθμός μητρώου ή αναγνώρισης(1) της εγκατάστασης ή επιχείρησης που εκδίδει το πιστοποιητικό.2. Επωνυμία και διεύθυνση της αρχής που είναι αρμόδια για την άδεια (σύμφωνα με το άρθρο 6 της οδηγίας 2000/53/ΕΚ) της εγκατάστασης ή της επιχείρησης που εκδίδει πιστοποιητικά καταστροφής.3. Σε περίπτωση που το πιστοποιητικό εκδίδεται από παραγωγό, έμπορο ή συλλέκτη οχημάτων εξ ονόματος εξουσιοδοτημένης εγκατάστασης επεξεργασίας, η επωνυμία και διεύθυνση καθώς και ο αριθμός μητρώου ή αναγνώρισης(2) της εγκατάστασης ή της επιχείρησης που εκδίδει το πιστοποιητικό.4. Ημερομηνία έκδοσης του πιστοποιητικού καταστροφής.5. Εθνικό σήμα και αριθμός ταξινόμησης οχήματος [επισυνάπτεται το έγγραφο ταξινόμησης ή δήλωση από την εγκατάσταση επεξεργασίας ή την επιχείρηση που εκδίδει το πιστοποιητικό ότι το έγγραφο ταξινόμησης έχει καταστραφεί(3)].6. Κατηγορία οχήματος, εμπορική ονομασία και μοντέλο.7. Αριθμός αναγνώρισης οχήματος (πλαισίου).8. Όνομα, διεύθυνση, εθνικότητα και υπογραφή του κατόχου ή του ιδιοκτήτη του παραδοθέντος οχήματος.(1) Επιτρέπεται να μην τηρείται αυτή η απαίτηση σε περίπτωση που το εθνικό σύστημα ταξινόμησης ή αναγνώρισης δεν προβλέπει τέτοιου είδους αριθμό.(2) Επιτρέπεται να μην τηρείται αυτή η απαίτηση σε περίπτωση που το εθνικό σύστημα ταξινόμησης ή αναγνώρισης δεν προβλέπει τέτοιου είδους αριθμό.(3) Επιτρέπεται να μην τηρείται αυτή η απαίτηση σε περίπτωση που δεν προβλέπεται έγγραφο ταξινόμησης σε χαρτί λόγω της χρήσης ηλεκτρονικού συστήματος ταξινόμησης.